Viiratsi 20. mai 2025 nr 197

**Mustla alevikus Posti 57 detailplaneeringu vastuvõtmine**

Maastikuarhitekt Karl Hansson (AB Artes Terrae OÜ, registrikood 12978320) koostas Viljandi Vallavalitsuse 07.01.2025 korraldusega nr 3 „Mustla alevikus Posti 57 detailplaneeringu algatamine ja keskkonnamõju strateegilise hindamise algatamata jätmine“ Mustla alevikus Posti tn 57 katastriüksusel (katastritunnus 79705:001:0300) algatatud detailplaneeringu (KovID: DP363) ja esitas selle vastuvõtmise otsuse tegemiseks Viljandi Vallavalitsusele (reg 12.05.2025 nr 7-2/24/21-18).



Kolga-Jaani valla ja Tarvastu valla liitumisel Viljandi vallaga moodustus 25.10.2017 haldusüksus nimega Viljandi vald.

Detailplaneeringu eesmärgiks on hetkel kehtiva detailplaneeringuga määratud ehitisealuse pindala suurendamine ning krundile soovitakse ehitada äriotstarbelist sotsiaalhoolekande asutuse hoonet. Detailplaneeringuala suurus on ligikaudu 0,35 ha. Detailplaneering ei ole Tarvastu Vallavolikogu 06.02.2008 määrusega nr 10 „Tarvastu valla üldplaneeringu kehtestamine“ kehtestatud Tarvastu valla üldplaneeringut muutev ega näe ette olulise keskkonnamõju teket. Detailplaneeringuala katastriüksuse maa sihtotstarve on elamumaa 100%.

Käesoleva detailplaneeringu täpsem lahendus on toodud detailplaneeringu seletuskirjas, olemasoleva olukorra joonisel, situatsiooniskeemil, põhijoonisel ja illustratiivsete piltidena, mis on lisatud käesolevale korraldusele.

Detailplaneering saadeti Päästeametile, Terviseametile, Transpordiametile (reg 03.04.2025 nr 7‑2/24/21-12) ja kaasatavatele isikutele (reg 03.04.2025 nr 7‑2/24/21-13) kooskõlastamiseks ning arvamuse avaldamiseks. Detailplaneeringu kooskõlastas Transpordiamet (reg 30.04.2025 nr 7‑2/24/21-17) ja Päästeamet (reg 25.04.2025 nr 7‑2/24/21-16). Terviseamet kooskõlastas tähelepanekutega (reg 24.04.2025 nr 7‑2/24/21-15), millega on detailplaneeringus arvestatud. Kaasatavatest isikutest vastas Akersoni OÜ (registrikood 14189478), et nõustub planeeringu lahendusega. Ülejäänud kaasatud isikud arvamust ei avaldanud.

Vastavalt planeerimisseaduse § 133 lg-le 2 kui kooskõlastaja või arvamuse andja ei ole 30 päeva jooksul detailplaneeringu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse detailplaneering kooskõlastaja poolt vaikimisi kooskõlastatuks või eeldatakse, et arvamuse andja ei soovi selle kohta arvamust avaldada

Detailplaneeringu vastuvõtmine on haldusmenetluse toiming. Haldusmenetluse seaduse § 72 lg 2 sätestab, et haldusmenetluse toiming vaidlustatakse koos haldusaktiga (sisulise otsusega).

Tulenevalt eeltoodust ja võttes aluseks Eesti territooriumi haldusjaotuse seaduse § 141 lg 41, planeerimisseaduse § 134, § 135 lg 1 p 1, § 135 lg 5, § 135 lg 7, Viljandi Vallavolikogu 28.02.2022 määruse nr 13 „Planeerimisseaduses sätestatud küsimuste lahendamise volitamine“ § 1 lg 1:

1. Vastu võtta Mustla alevikus Posti 57 detailplaneering (KovID: DP363, lisatud korraldusele) ja korraldada avalik väljapanek.
2. Viljandi Vallavalitsuse planeeringu- ja GIS-spetsialistil korraldada korralduse punktis 1 nimetatud detailplaneeringu avalik väljapanek ning avaldada teade detailplaneeringu vastuvõtmisest ja avalikust väljapanekust ajalehes Sakala ja Viljandi valla veebilehel [www.viljandivald.ee](http://www.viljandivald.ee).
3. Detailplaneeringuga saab tutvuda Viljandi valla ametiasutuses (vallamajas) ja elektrooniliselt Viljandi valla veebilehel [www.viljandivald.ee](https://www.viljandivald.ee/detailplaneeringud/-/asset_publisher/18sGZvkh7Yj1/content/dp363-posti-57?redirect=https%3A%2F%2Fwww.viljandivald.ee%2Fet%2Fdetailplaneeringud%3Fp_p_id%3D101_INSTANCE_18sGZvkh7Yj1%26p_p_lifecycle%3D0%26p_p_state%3Dnormal%26p_p_mode%3Dview%26p_p_col_id%3Dcolumn-1%26p_p_col_count%3D1%26_101_INSTANCE_18sGZvkh7Yj1_cur%3D1%26_101_INSTANCE_18sGZvkh7Yj1_keywords%3D%26_101_INSTANCE_18sGZvkh7Yj1_advancedSearch%3Dfalse%26_101_INSTANCE_18sGZvkh7Yj1_delta%3D100%26p_r_p_564233524_resetCur%3Dfalse%26_101_INSTANCE_18sGZvkh7Yj1_andOperator%3Dtrue).
4. Korraldus jõustub teatavakstegemisest.

(allkirjastatud digitaalselt)

Alar Karu (allkirjastatud digitaalselt)

vallavanem Reet Pramann

vallasekretär